cyanic-selkie/wikianc huggingface dataset:
Pekko ja poika
Tuotanto
Koivusalo oli jo ennen Pekko aikamiespojan poikamiesajan ensi-iltaa päättänyt jatkaa Pekko-elokuvien sarjaa. Toisen elokuvan hän päätti ohjata itse ja toimi myös ainoana käsikirjoittajana. Elokuvan 3 miljoonan markan budjeista saatiin puolet Suomen elokuvasäätiöltä. Tuottajaksi Koivusalo sai Spede Pasasen Spede-Tuotannon, muina tuottajina olivat Jorma K. Lehtosen R-Filmi Production Oy ja Koivusalon oma yhtiö Artista-Filmi Oy.
Starship Troopers
Vastaanotto
Teosta on myös kutsuttu "filosofiseksi romaaniksi".
Nižni Novgorodin lentoasema
Historiaa ja modernisointia
Ensimmäinen reittilento Nižni Novgorodista noin 400 kilometriä lännempänä sijaitsevaan Moskovaan tehtiin 15. heinäkuuta vuonna 1923. Tuolloinen lentoasema sijaitsi kuitenkin eri paikalla (Fedjakovo) kuin nykyinen Nižni Novgorodin lentoasema (Strigino). Nykyiselle paikalleen lentokenttätoiminnat siirrettiin 1940.
Luettelo pikkuplaneetoista: 431 001–432 000
Tämä on luettelo Aurinkokunnan numeroiduista pikkuplaneetoista numerojärjestyksessä alkaen 431001:stä ja päättyen 432000:een. Kokonaisen luettelon löytää katsomalla Luettelo pikkuplaneetoista.
Tähdet kertovat, komisario Palmu
Tuotanto
Waltarin ja Kassilan tuntemalla eteläisellä Helsingillä on keskeinen osa elokuvassa, mutta entinen romanttinen Tähtitorninmäki esitellään nyt rikoksen näyttämönä. Vadenblickin kartanoa esittää ulkokuvauksissa keskiajan romantiikkaa henkivä Siuntion Suitian kartano.
M6 (Valko-Venäjä)
Huom. Tässä artikkelissa on noudatettu Valko-Venäjän karttakeskuksen Belkartografian maantiekarttakirjan merkintöjä, joissa valtateillä M6 ja M7 on yhteinen osuus Minskin kehätieltä alkaen ja jossa M6 jatkuu Puolan rajalle saakka. Osa muista lähteistä, esimerkiksi Karttakeskuksen Baltia-maantiekartta, antaa ymmärtää valtatien M6 olevan tätä lyhyempi (esimerkiksi loppuvan Hrodnaan eikä Puolan rajalle).
Hiihdon maailmanmestaruuskilpailut 2003
15 km (p)
Päivämäärä: 18. helmikuuta Suomen Annmari Viljanmaa oli kilpailussa seitsemäs ja Aino-Kaisa Saarinen 25:s. Kaisa Varis ei voinut startata kilpailuun korkeiden hemoglobiiniarvojen takia. <br style="clear:both" />
Sprintti (suurmäki K120 + 7,5 km hiihto)
Päivämäärä: 28. helmikuuta Suomen Samppa Lajunen oli kilpailussa kahdeksas, Jaakko Tallus 20., Hannu Manninen 27. ja Jouni Kaitainen 28:s. <br style="clear:both" />
Joukkuemäki
'Päivämäärä: 23. helmikuuta <br style="clear:both" />
Martina Colombari
Martina Colombari (s. 10. heinäkuuta 1975 Riccione) on italialainen malli, juontaja ja näyttelijä. Hän voitti Miss Italia -kilpailun vuonna 1991 ja teki näyttelijändebyyttinsä Bruno Gaburron elokuvassa Abbronzatissimi (1991). Hän on toiminut myös televisionäyttelijänä ja juontanut useita ohjelmia.
Ivano-Frankivsk
Historiaa
Vuonna 1918 kaupunki lähiseutuineen kuului lyhyen aikaa vasta perustettuun Länsi-Ukrainan kansantasavaltaan, jonka pääkaupunkina Stanivlaviv toimi 2. tammikuuta – 26. toukokuuta 1919. Riian rauhansopimuksessa 1921 kaupunki jäi kuitenkin uudelleen itsenäistyneelle Puolalle.
Venera 15
Venera 15 oli Neuvostoliiton Venusta kiertänyt avaruusluotain, joka tutkakartoitti kohtalaisen tarkasti Venuksen pintaa. Luotain kiersi Venusta hyvin soikealla radalla, ja siinä oli tarkka SAR-tutka ja tutkakorkeusmittari. Luotaimen samoihin aikoihin Venusta kiertänyt sisaralus oli Venera 16. Venera 15 laukaistiin 2. kesäkuuta 1983 kello 02.38.39 UTC, ja se saavutti Venuksen kiertoradan 10. lokakuuta 1983.
Venera 15 ja 16 -luotaimet löysivät Baltis Vallis -uurrelaakson vuonna 1983.
Movimento Democrático de Moçambique
Movimento Democrático de Moçambique (MDM) eli Mosambikin Demokraattinen Liike on Mosambikin puolueista kolmanneksi suurin parlamenttipaikoilla mitaten. Vuoden 2009 vaaleissa se sai kahdeksan paikkaa parlamenttiin – selvästi vähemmän kuin perinteiset valtapuolueet Frelimo (191 paikkaa) ja Renamo (51).
Torchlight II
Torchlight II on Runic Gamesin kehittämä toimintaroolipeli, joka on julkaistu vuonna 2012 Linuxille, Mac OS X:lle ja Windowsille.
Said pašša
Elämäkerta
Said oli sukudynastian perustaneen Muhammad Alin neljäs poika. Hän sai kansainvälisen kasvatuksen ja joutui jo lapsena läheisiin kosketuksiin erityisesti ranskalaisten kanssa. Isänsä valtakaudella hänestä tuli laivaston komentaja, minkä aseman hän säilytti myös veljenpoikansa Abbas I:n kaudella 1848–1854. Said tuli varakuninkaaksi Abbasin kuoltua 13. heinäkuuta 1854.
Said tutustui jo lapsena Ranskan konsulina Egyptissä toimineeseen insinööri Ferdinand de Lessepsiin. Ystävyys osoittautui myöhemmin merkittäväksi, kun Said 1856 myönsi Lessepsin johtamalle ranskalaiselle yhtiölle oikeuden Suezin kanavan rakentamiseen. Myöhemmin sekä Said että Turkin sulttaani kuitenkin kääntyivät vastustamaan kanavan rakentamista, joten hänen valtakautensa viimeisinä vuosina ranskalaiset jatkoivat rakennustöitä ilman lupia. Saidin kuoltua hänen seuraajakseen tuli hänen veljenpoikansa Ismail pašša.
HMS Albury
Aluksen päälliköt
Aluksen päälliköinä sodan aikana olivat:
Mad Max (vuoden 1990 videopeli)
Mad Max on Mindscapen kehittämä ja julkaisema toimintapeli, joka on julkaistu vuonna 1990 Nintendo Entertainment Systemille.
Ylivertaiset
Eroavaisuuksia
Ylivertaiset sai suuren suosion Yhdysvaltain sarjakuvamarkkinoilla. Suomessa Ylivertaiset esiintyi ensimmäistä kertaa Mega-lehden numerossa 5/2003.
Martin Čater
Alppihiihdon maailmancupissa Čater kilpaili ensimmäisen kerran Kranjska Goran suurpujottelussa maaliskuussa 2013. Ensimmäiset maailmancupin pisteensä hän saavutti Wengenin syöksylaskussa tammikuussa 2014 oltuaan 30:s. Kymmenen parhaan joukkoon hän sijoittui ensimmäisen kerran oltuaan yhdeksäs Wengenin alppiyhdistetyssä tammikuussa 2017. Ensimmäisen palkintosijansa hän saavutti voittaessaan Val d’Isèren syöksylaskun joulukuussa 2020.
Kylkiluu
Lukumäärä
Ihmisellä on yleensä 12 paria kylkiluita. Joillakuilla harvoilla voi olla 11 paria, ja joillain on ylimääräisiä niin sanottuja kaulakylkiluita tai lannekylkiluita. Nämä voivat joskus aiheuttaa kiputiloja.
Rakenne ja kiinnittyminen
Kylkiluiden muodostama rintaontelo laajenee hiukan hengittäessä hengityslihasten toimesta.
Jarin piiri
Jarin piiri sijaitsee Udmurtian luoteisosassa. Se rajoittuu idässä Glazovin ja etelässä Jukamenskojen piireihin sekä lännessä ja pohjoisessa Kirovin alueeseen. Pinta-alasta 35 % on metsää. Seudun jokia ovat Vjatka, Tšeptsa, Lekma, Tum, Pudemka, Moja, Tšura ja Sada. Hyötykaivannaisiin kuuluu savi.
Rio Ferdinand
Kilpailukielto
23. syyskuuta 2003 Englannin jalkapalloliitto järjesti Ferdinandille normaalin dopingtestin Manchester Unitedin harjoituskeskuksessa, Carringtonissa. Hän kuitenkin lähti harjoituskentältä tekemättä testiä. Myöhemmin hän tajusi unohtaneensa testin, ja soitti harjoituskeskukseen, mutta jalkapalloliiton testaajat olivat jo lähteneet. Rio kertoi, että oli unohtanut dopingtestin, koska hänellä oli muutto kesken ja lähti harjoitusten jälkeen suoraan ostoksille. Hän teki kuitenkin testin seuraavana päivänä ja näyte oli negatiivinen. Tästä ei ollut kuitenkaan hyötyä, koska häntä ei syytetty dopingin käytöstä, vaan siitä, ettei antanut testiä määrättynä ajankohtana. Ferdinand jatkoi pelaamista seurajoukkueessaan, kunnes hän sai kahdeksan kuukauden kilpailukiellon, joka alkoi 20. tammikuuta 2004. Manchester United ilmoitti tiedotteessaan että Ferdinand valittaa tuomiostaan. - Olen sitä mieltä, että saamani tuomio ja pelikielto ovat väärät, Ferdinand selitti. Maailman antidopingneuvosto Wadan puheenjohtaja Richard Pound puolestaan sanoi hänen olleensa onnellinen välttäessään kahden vuoden kilpailukiellon. Valitus ei mennyt läpi ja Ferdinand kärsi kilpailukieltonsa. Rion merkityksestä joukkueelleen kertoi paljon se, että ennen hänen viimeistä otteluaan Wolvesia vastaan ManU johti vielä Valioliigaa, mutta kauden lopussa United oli sarjassa kolmantena, 15 pistettä Arsenalin takana. United voitti keväällä FA Cupin, mutta Ferdinand ei saanut mitalia, koska ei pelannut yhtään peliä. Pelikiellon takia häneltä jäi luonnollisesti väliin myös 2004 EM-kisat, joissa John Terry korvasi hänet.
Täpläsirppimatkija
Täpläsirppimatkija (Toxostoma ocellatum) on matkijoiden heimoon kuuluva varpuslintu.
Itämeren suolapulssi
Suolapulssien esiintyminen
Aikaisemmin on luultu, että suolapulssien määrässä olisi tapahtunut aito väheneminen vuoden 1980 jälkeen, mutta hiljattain tehdyt tutkimukset ovat muuttaneet käsitystämme suolapulssien esiintymisestä. Etenkin majakkalaiva Gedser Rev in lopetettua säännölliset suolaisuusmittaukset Belttien merellä vuonna 1976 on suolaisuusmittausten antama kuva pulsseista jäänyt vajavaiseksi. Itämeren Leibniz-tutkimuslaitoksessa (Warnemünde, Saksa) on laadittu päivitetty aikasarja, jossa havaintoaukot on täydennetty, ja joka kattaa suuret suolapulssit ja erilaiset pienemmät suolaisen veden sisäänvirtaustapahtumat noin vuodesta 1890 nykypäivään saakka. Päivitetty aikasarja perustuu suoriin virtaustietoihin Darssin kynnykseltä, eikä siinä enää näy selvää muutosta suolapulssien yleisyydessä tai voimakkuudessa. Sen sijaan suolapulssien voimakkuudessa tapahtuu syklistä vaihtelua noin 30 vuoden jaksoilla.
Vaikutukset Suomen rannikolla
Suolapulssit hapettavat Itämeren pääaltaan syvänteiden vesiä, mutta samalla työntävät vanhaa suolaista, hapetonta ja hyvin ravinteikasta vettä Suomenlahdelle. Tutkijat arvioivat, että ravinnemäärän kasvun takia Suomenlahdelle voi olla tulossa erittäin pahoja sinileväkukintoja kesinä 2017 ja 2018. Joulukuussa 2018 sinilevää havaittiin Suomenlahdella myös keskellä talvea. Pohjanlahdella tällaista vaikutusta tuskin nähdään, koska Itämeren pääaltaan suolainen ja ravinteikas syvä vesi ei pääse merkittävästi virtaamaan pääaltaasta Pohjanlahdelle sen suulla sijaitsevien matalikkojen (merenpohjan kynnysten) vuoksi. Huomattavien leväkukintojen muodostuminen myös Selkämeren eteläosaan on siitä huolimatta mahdollista. Mikäli tulisi suolapulssi, jonka vaikutukset ulottuisivat myös Selkämerelle, sen seuraukset voisivat Syken ryhmäpäällikön mukaan olla Selkämerelle katastrofi.
Kirkkojoki (Pitkäranta)
Kylässä toimii karjatila Sen kautta kulkee Salmin ja Pitkärannan välinen linja-autoreitti.
Punasiipimuura
Punasiipimuura (Herpsilochmus rufimarginatus) on Keski- ja Etelä-Amerikassa tavattava puumuuriin kuuluva varpuslintu.
Mallintaminen
Todellisuus ja mallintaminen
Todellisuutta voidaan mallintaa monin tavoin. Siitä voidaan rakentaa fyysisiä malleja, esimerkiksi pienoismalleja tuulitunnelikokeisiin tai allaskokeisiin (fyysinen mallintaminen). Sitä voidaan kuvata matemaattisesti (painovoimamalli), fysikaalisesti (Bohrin atomimalli; analyyttinen mallintaminen) tai muulla toimintamallilla (vuokaavio, algoritmi; toiminnallinen mallintaminen). Mallintaa voidaan myös yrityksen ja erehdyksen kautta, siis mallintaminen oppimalla. Nykyään mallinnusta tehdään etenkin tietokoneilla (tietokonemallintaminen).
Volodarkan piiri
Volodarkan piiri on hallinnollinen piiri Ukrainan Kiovan alueella. Piirin väkiluvuksi arvioitiin 17 517 (1.1.2017)
Pekko ja muukalainen
Pekko ja muukalainen on vuonna 1996 ensi-iltansa saanut Timo Koivusalon neljäs Pekko Aikamiespoika -elokuva.
Vastaanotto
Elokuva sai valtion laatupalkinnon ja Viitasaaren elokuvaviikon Humanismin käsi -palkinnon.
Alex Rider & Scorpia
Alex Rider & Scorpia on englantilaisen Anthony Horowitzin kirjoittama nuortenromaani. Kirja on Alex Rider -kirjasarjan viides osa. Kirjojen päähenkilö on 14-vuotias teinivakoilija Alex Rider.
Emerson, Lake & Palmer
Historia
Omista sävellyksistä mainittavimmat ovat "Tarkus" samannimiseltä levyltä (1971), albumin Trilogy (1972) materiaali ja "Karn Evil 9" levyltä Brain Salad Surgery (1973). Albumisivun mittaisten moniosaisten progressiivisten teosten lisäksi yhtye sai kiitosta myös balladeistaan, joista ensimmäisen LP:n päättävä Laken säveltämä "Lucky Man" on hyvä esimerkki. Yhtyeen ensimmäinen levy on muutenkin hyvä näyte siitä, minkälaista musiikkia se sitten myöhemmin teki. Kolmas tavaramerkki olivat dixieland- ja ragtime-vaikutteiset huumorikappaleet. Yhtye oli pioneeri syntetisaattoreiden käytössä populaarimusiikissa ja live-esiintymisissä.
HMS Appledore
Valmistus
Alus tilattiin Ailsa Shipbuilding Companyltä Troonista. Alus laskettiin vesille 15. elokuuta 1919.
Amiga
Amiga erosi ilmestyessään muista aikalaiskoneista erikoispiireillään, jotka tehostivat suorituskykyä grafiikan ja äänen suhteen. Tähän sisältyi laitteiston tuki spriteille sekä bittikartta-datan siirtoa tukeva apuprosessori, blitter. Kuvan resoluutio sekä väripaletti olivat aikansa mittapuulla suuret. Amiga yhdisti ensimmäisenä kotikoneena graafisen käyttöliittymän moniajoon. Amigan Paula-äänipiiri tukee DMA-pohjaista 28 kilohertsin ja 8 bitin digitoitua stereoääntä. Prosessoreinaan Amigat käyttivät Motorola 68000 -sarjaa.
Kehitys
Amigan piirisarja oli tehokas mutta käytti paljon aikaa muistin käsittelyyn, joka ei jättänyt paljon aikaa itse prosessorille: ratkaisuna suunniteltiin toinen väylä, jota prosessori yksistään pystyi käyttämään "nopealle" muistille ja siellä sijaitseville ohjelmille. pienoiskuva|Boing-pallo. Prototyyppiä esiteltiin CES-messuilla tammikuussa 1984. Tietokoneessa ajettiin Boing-nimellä tunnettua demoa, jossa punavalkoinen rantapallo pomppii ruudulla stereoäänen säestyksellä. Boing-pallosta tuli myöhemmin laajalti käytetty Amigan symboli. Messuilla ihmisten oli vaikea uskoa tietokoneen pystyvän sen näyttämään animaatioon ja jatkoivat "oikean" tietokoneen etsimistä. Amigan videopiirit pystyivät manipuloimaan kuvaa kahdesta 40:een kertaa nopeammin kuin mikään muu henkilökohtainen tietokone markkinoilla siihen aikaan. Boing-demo esitteli kuvan ja äänen lisäksi Amigan moniajoa ja ohjelmointitempuilla jätti suoritinaikaa myös muiden asioiden tekoon samaan aikaan. Demo käytti viewport-tekniikkaa sekä väripaletin muuttamista vaadittujen animaatiokuvien vähentämiseen. Ääninäytteitä toistettiin eri nopeuksilla, voimakkuuksilla ja kanavilla tuottamaan erilaisia pomppimisääniä. Koska piirisarja teki lähes kaiken työn se jätti suorittimen vapaaksi muille asioille ja muiden ohjelmien suorittamiseen.
1985–1990
Julkaisuaikana laitteiston ominaisuudet olivat harvinaisia henkilökohtaisissa tietokoneissa: vertailukelpoisten ominaisuuksien saamiseen olisi oltava yritystietokone,  grafiikkapääte grafiikka- animaatio-ominaisuuksia varten, sekä syntetisaattori musiikkia varten. Perinteisiin tapoihin verrattuna Amigassa ei ollut varsinaista tekstimoodia, vaan ne olivat korkean resoluution näyttötiloja. Mukana tuli myös ohjelma puhesyntetisaattorille sekä BASIC-tulkki. Amigassa oli graafinen käyttöliittymä ja komentorivipohjainen käyttöliittymä, jossa oli ohjelmointiominaisuuksia (ehtolauseet, toistorakenteet). Amigan moniajo mainittiin vaikuttavana ominaisuutena: kuin olisi suurtietokone ja useita päätteitä yhden henkilön käytössä. Graafisista ominaisuuksista huomiota herättivät blitterin käyttö animaatiossa, playfield-tekniikka (päällekäisille ruuduille) ja lisävarusteena saatavan videokortin avulla kuvan kaappaaminen ja digitointi. Ääniominaisuudet herättivät huomiota: muissa tietokoneissa neljä kanavaa olisi tarkoittanut neljän sävelen sointua, mutta Amigalla sointuun riitti yksi kanava. pienoiskuva|Amiga 1000. Ensimmäinen Amiga-tietokone tuli markkinoille vuonna 1985, siitä alettiin myöhemmin käyttää nimeä Amiga 1000. Commodore markkinoi sitä Commodore 64:n seuraajana ja Apple Macintoshin kilpailijana. Amiga kykeni näyttämään ja tuottamaan 8-bittistä stereoääntä, mitkä olivat pitkään koneen merkittäviä valtteja sen kilpailijoita (Macintosh, IBM PC ja Atari ST) vastaan. Amigasta ei tullut välitöntä menestystä Commodoren aiempien tietokoneiden myynnin jatkuessa. Commodore teki jopa uuden 8-bittisen koneen, Commodore 128, joka ei kuitenkaan menestynyt sekään, sekä omia IBM PC -kloonejaan.
1990–1994
pienoiskuva|Amiga A500 -tietokone. Vuonna 1990 Commodore julkaisi ensimmäisen tekniikaltaan selvästi parannellun Amiga-tietokoneen, Amiga 3000, jossa oli paranneltu piirisarja (ECS) sekä selvästi uudistettu versio käyttöjärjestelmästä, 2.0. Commodore oli jo aiemmin saanut kritiikkiä siitä, ettei se ollut parannellut jo viisi vuotta vanhaa Amigaa tarpeeksi. Amiga 3000 ei hiljentänyt kriitikoita, vaan ECS nähtiin turhan vaatimattomana prosessoriteholtaan ja erikoispiireiltään verrattuna etenkin tuolloin päätään PC-puolella nostaneisiin VGA- ja SuperVGA-kortteihin. Laite jäikin kehityksessä välivaiheeksi, joka ei innostanut kuluttajia.
Vuoden 1991 alussa ilmestyi Amiga 500+, joka oli hieman paranneltu Amiga 500, ja pian sen jälkeen Amiga 600. Amiga 600:sta piti tulla A500+:n halvempi versio, mutta päätyi olemaan kalliimpi ja korvaamaan A500+:n. Amiga 600 ei ollut mitä kuluttajat odottivat ja etenkin suoritinpäivitykset jäivät kolmansien osapuolien vastuulle. Näihin aikoihin Commodore lopetti epäonnistuneena yrityksensä saada jalansijaa IBM PC -kloonien markkinoilla. Vielä samana vuonna Commodore joutui sulkemaan Australian toimistonsa vähentyneen myynnin takia. Sun Microsystems olisi myynyt Amiga UNIX (AMIX) -tietokoneita omalla brändillään mutta Commodoren silloinen toimitusjohtaja tyrmäsi yrityksen kahdesti.
Amiga UNIX
Amiga UNIX (AMIX) on Commodoren System V-pohjainen UNIX Amiga-tietokoneille, joka oli saatavilla esimerkiksi Amiga 3000:lle.
Laitteisto
Tietokoneessa käytettävää RAM-muistia oli kahta tyyppiä: tinen oli nimeltä Chip RAM johtuen erikoispiirien kyvystä käyttää tätä muistia suoraan DMA:n kanssa; laajennusmuistia kutsuttiin nimellä Fast RAM. Erikoispiireillä oli etuoikeus päästä Chip RAM -muistiin ja prosessorin oli odotettava vuoroaan kun taas erikoispiirit eivät pääseet Fast RAM -muistiin, joka oli prosessorille nopeammin käsiteltävissä ilman odottamista.
OCS-piirisarja
1980-luvun Amigojen piirisarjasta käytetään nykyään nimitystä Original Chip Set eli OCS. Sen seuraajina olivat hieman paranneltu ECS-piirisarja (Enhanced Chip Set) ja suuresti paranneltu AGA-piirisarja (Advanced Graphics Architecture). Alkuperäistä piirisarjaa käytettiin Amiga 1000:ssa, Amiga 2000:ssa ja Amiga 500:ssa.
Agnus
Agnus omaa monimutkaisen prioriteettipohjaisen muistinkäsittelymenetelmän. Esimerkiksi bittitason tiedonhaut ovat paljon tärkeämpiä kuin blitterisiirrot. Nimittäin alkuperäinen Amigoiden suorittimena toiminut Motorola 68000 pystyi käsittelemään muistia vain joka toisella kellojaksolla; Agnus pyörittää järjestelmää, jossa aikakriittiset erikoispiirit saavat parittoman kellojakson ja suoritin parillisen – suoritin ei jää muistikäsittelyn ulkopuolelle ja näytä siten hidastuvan. Aikakriittiset erikoispiirien toiminnot, kuten blittersiirrot, voivat kuitenkin käyttää käyttämättömät parilliset ja parittomat kellojaksot, ja jos "BLITHOG" (blitter hog) -lippu on merkitty, Agnus käyttää jopa parillisetkin kellojaksot suorittimelta blitterin hyödyksi.
Ääniominaisuudet yleisesti
Laitteisto sisältää myös analogisen alipäästösuotimen, jonka tarkkoja tietoja ei tunneta. 7 kHz:n kohdalla suodin vaimentaa volyymitasoa ainakin 15 desibelin voimalla. Suodinta voidaan käyttää kaikilla kanavilla yhtä aikaa niin haluttaessa. Laitteistopohjaisilla kanavilla ei ole erillisiä suotimia.
Piirisarjassa on kaksi analogista alipäästösuodatinta D/A-muuntimen (DAC) jälkeen: vahvempi on mahdollista kytkeä pois päältä ja toinen on kiinteä. "Double-scan" näyttömoodin kanssa näytetaajuutta voi nostaa: OCS-piirisarjalla 28 kHz taajuus on mahdollista kun taas myöhemmillä ECS- ja AGA-piirisarjoilla 57 kHz on mahdollista. Paulan 8-bittinen DAC ja 6-bittinen äänenvoimakkuuden säätö voidaan yhdistää 14-bittiseksi tilaksi.
Heinäkuun 20. päivän salaliitto
'''Heinäkuun 20. päivän salaliitto, josta käytetään myös nimitystä operaatio Valkyyria''', oli epäonnistunut yritys murhata Adolf Hitler ja kukistaa natsi-Saksan hallinto 20. heinäkuuta 1944.
Elokuvat
Tapahtumista on tehty useita elokuvia. Vuoden 2004 saksalais-itävaltalaisessa elokuvassa Operaatio Valkyrie (alkuperäiseltä nimeltään Stauffenberg) Stauffenbergiä esittää Sebastian Koch. Vuonna 2008 valmistui Operaatio Valkyrie, jossa Claus Stauffenbergia esittää Tom Cruise.
Amiga
Amigaa käsitelleitä lehtiä
Amiga-tietokoneita ja sille julkaistuja pelejä, ohjelmistoja ja lisälaitteita käsiteltiin yleisten tietokone- ja pelilehtien lisäksi myös Amiga-kohtaisissa lehdissä.
Kyreneläiset
Filosofia
Kyreneläisyys todennäköisesti vaikutti epikurolaisen koulukunnan oppeihin. Heidän ajatuksensa kuitenkin eroavat epikurolaisten ajatuksista, ja vaikutus voidaankin nähdä enimmäkseen negatiivisena eli syntyneen sitä kautta, että koulukunnat toimivat toistensa kiistakumppaneina. Kyreneläiset kielsivät kaiken arvon "henkisiltä nautinnoilta", jotka he yhdistivät toivoon, muistiin, ja yrityksiin kivun lopettamiseksi yleensä. Epikurolaiset puolestaan hyväksyivät päämääräksi sellaisen nautinnon, joka liittyy tuskien poistamiseen, mutta heidän mielestään se oli eri asia kuin onnellisuus. Kyreneläiset puolestaan perustivat näkemyksensä sille huomiolle, että nautinnon ja kivun tuntemukset, jotka ovat luonteeltaan pelkästään fyysisiä liikkeitä, ovat tunnettuja ainoastaan kullekin ihmiselle itselleen.
Sarasvatin hiekkaa
Kirjan sovitukset
Kirjan pohjalta on tehty sarjakuva, joka ilmestyi Aamulehden sunnuntailiitteessä 3. kesäkuuta 2007 alkaen noin vuoden ajan. Sarjakuvan on käsikirjoittanut Petri Tolppanen ja piirtänyt Jussi Kaakinen. Sarjakuvasta julkaistiin laajennettu albumiversio elokuussa 2008. Vuonna 2009 Sarasvatin hiekkaa -sarjakuva-albumi voitti Sarjakuva-Finlandian. Sarjakuva-albumi on julkaistu julkaistu myös englanninkielisenä (käännös Lola Rogers ja Owen Witesman).
Jar
thumb|Jarin rautatieasema. Jar ( ja ) on kaupunkimainen taajama ja kaupunkikunta Udmurtiassa Venäjällä. Se sijaitsee Vjatkan sivujoen Tšeptsan rannalla 225 kilometriä Iževskistä luoteeseen. Taajama on Jarin piirin keskus. Asukkaita on 6 600 henkeä (vuonna 2010).
Taajaman kautta kulkee Kirovin ja Permin välinen rautatie, josta haarautuu sivurata Pudemin kautta Lesnajaan. Glazoviin on maantieyhteys. Jarissa toimii metsäteollisuusyritys, pellavanjalostuslaitos, tiilitehdas, rakennusteollisuutta, meijeri ja leipomo. Siellä on musiikkikoulu, lasten luomistyön keskus, ammattikoulu, opettajaopisto, kulttuuritalo, kaksi kirjastoa ja piirisairaala.
Jafarin paluu
Juoni
Elokuva alkaa erään rosvojoukon palatessa takaisin piilopaikkaansa viimeisimmältä ryöstöretkeltään. Juuri kun joukon epäpätevä johtaja, Abis Mal (Antti Pääkkönen), päättää pitää suurimman osan joukon varastamasta kullasta ja aarteista itsellään, Aladdin (Sami Aarva) ja Abu varastavat aarteet takaisin. Sitten Aladdin ja Abu lentävät jakamaan suurimman osan aarteista Agraban köyhille. Aladdin pitää kuitenkin erään jalokivikukan itsellään antaakseen sen myöhemmin Jasminelle (Ulla Hakola). Aladdinin ja Abun saavuttua takaisin palatsiin Jasmine kertoo Aladdinille, että sulttaanilla (Veikko Honkanen) on yllätys, jonka tämä aikoo kertoa heille myöhemmin päivällisellä.
Karkku (Salmi)
Karkku eli Karkunkylä on kylä Karjalan tasavallan Pitkärannan piirin Salmin kunnassa Venäjällä. Se sijaitsee Karkunlammen ja Laatokan välisellä kannaksella kymmenen kilometriä Salmin taajamasta kaakkoon. Kylässä on kahdeksan asukasta (vuonna 2011).
Ekstraklasa
Mestarit
Päivitetty 1.7.2019
Rolf Larsson
Rolf Larsson voi tarkoittaa seuraavia henkilöitä:
Marvis Frazier
Ottelu Holmesia vastaan
Ottelussa selvästi ulottuvampi Holmes määräsi tahdin käyttämällä kuuluisaa jabiaan, kun taas mestaria 11 vuotta nuorempi Frazier otteli uhkarohkeasti kädet alhaalla, ilmeisesti tavoitteenaan houkutella Holmes lähietäisyydelle. Ensimmäisen erän puolenvälin paikkeilla Holmesille avautui tilaisuus, jonka hän hyödynsi välittömästi terävällä oikean käden suoralla. Isku lähetti täysin yllätetyn Frazierin kompuroiden luvunlaskuun. Frazier onnistui päästä jaloilleen ennen täyttä luvunlaskua, mutta hän ei kyennyt jatkamaan ottelua puolta minuuttia pidempään ennen kuin kehätuomari Mills Lane joutui keskeyttämään ottelun Holmesin eduksi jo ensimmäisessä erässä.
Georg Wilhelm Steller
Beringin 2. retki
1741 Steller purjehti Beringin kanssa St. Peterillä (retkikunnan toinen laiva oli nimeltään St. Paul) Alaskaan, jossa he rantautuivat heinäkuussa Kayak-nimiselle saarelle Shumaginin saaristossa, jossa he viipyivät vain kymmenen tuntia täyttääkseen vesisäiliöt. Tällöin Stelleristä tuli ensimmäinen eurooppalainen luonnontieteilijä, joka teki havaintoja luoteisen Pohjois-Amerikan kasveista ja eläimistä. Hän muun muassa kuvaili närhilajin, joka myöhemmin nimettiin hänen mukaansa (samettinärhi Cyanocitta stelleri).
Lavertajasirppimatkija
Lavertajasirppimatkija (Toxostoma curvirostre) on matkijoiden heimoon kuuluva varpuslintu.
Tyyni Schulman
Neljä romaania kirjoittanut Schulman oli toimittajana Nyland- ja Nya Nyland -lehdissä 1947–1949. Hän kirjoitti myös pakinoita, novelleja ja arvosteluja, joita julkaistiin muun muassa Vecko-Spegeln, Nya Pressen, Borgåbladet ja Hangö Tidning -lehdissä.
Musée Royal de l’Armée
Ilmailumuseo
Nykyisin esillä on noin 100 konetta avarassa hallissa, muun muassa
Nick Nuyens
Nick Nuyens (s. 5. toukokuuta 1980 Lier) on belgialainen maantiepyöräilijä. Hän edusti ammattilaisurallaan Quick Step -tallia 2003–2006, Cofidista 2007–2008, Rabobankia 2009–2010, Team Saxo Bankia 2011–2012 ja Garmin-Sharpia 2013–2014.
Piiloleikki (taideteos)
thumb|Yksi Piiloleikki-teoksen pienoisveistoksista Turussa Aurajoen rannassa. Piiloleikki on taiteilija Oona Tikkaojan pienistä pronssiveistoksista koostuva taideteos Turussa Aurajoen rannassa. Kun veistokset vuonna 2011 julkistettiin, niitä oli 30, mutta kaksi on kadonnut. Veistokset on toteutettu yhdessä 5–10-vuotiaiden lasten kanssa. Lapset saivat muovailla Seikkailupuistossa omakuviaan, jotka Tikkaoja sitten valoi pronssiin.
Orusjärvi
Orusjärvi on kylä Venäjällä Karjalan tasavallan Pitkärannan piirin Salmin kunnassa. Se sijaitsee Tulemajoen itäpuolella 23 kilometriä Salmin taajamasta koilliseen. Kylässä on 15 asukasta (vuonna 2011).
Circuit de Spa-Francorchamps
Voittajat
Markus Palttala on voittanut Span 24 tunnin ajon Cat.2-luokassa Porschella PSI Motorsport Team -autokunnassa vuonna 2001, 1 000 km:n ajon Le Mans Seriesin GT1 -luokassa Fordilla Marc VDS Racing Team -autokunnassa vuonna 2010 ja Span 24 tunnin ajon kokonaiskilpailun vuonna 2015 BMW Sports Trophy Team Marc VDS -autokunnassa.
Funktionalismi (filosofia)
Heikko ja vahva funktionalismi
Vahva funktionaalinen selitys pyrkii puolestaan osoittamaan jonkin ilmiön olemassaolon välttämättömyyden. Tällöin on osoitettava, että kyseisen ilmiön täyttämien toimintojen tyydyttäminen on välttämätöntä, eikä toimintoja voida tyydyttää millään muulla tavalla.
Samojedikielet
Levinneisyys
Nenetsi jakautuu kahteen murteeseen: tundranenetsiin ja metsänenetsiin. Tundranenetsiä puhutaan laajalla alueella Nenetsiassa, Jamalo-Nenetsiassa ja Taimyriassa, mutta metsänenetsiä puhutaan vain Hanti-Mansiassa. Enetsiä puhutaan Taimyriassa Jenisei-joen alajuoksulla. Nganasania puhutaan Taimyriassa koko Taimyrin niemimaan alueella. Juratsi on läheistä sukua nenetsille ja se on sammunut 1800-luvulla.
Skype
Skype-puhelujen tietoliikenne kulkee salattuna, joten kolmansien osapuolien ei ole helppo salakuunnella puheluja. Toisin kuin monet muut VoIP-ohjelmat, Skype on teknisesti vertaisverkko-ohjelma.
Skype-ohjelmiston kritiikkiä
Skypellä on mm. korjaamattomia virheitä ollut vuosia aikaa korjata. Tulevan viestin ääni on häirinnyt asiakkaita vuosikausia, off-asennossa ja äänet pois päältäkin jatkaa tuttua pulputustaan.
Jimi Tenor
Jimi Tenor and His Shamans (1986–1992)
Isojen keikkojen jälkeen Shamans muuttui trioksi, ja harjoitukset hoidettiin lähinnä postin välityksellä. Samoihin aikoihin Tenor halusi pois Suomen kylmyydestä, myi irtaimistonsa ja muutti Berliiniin, jossa tehtiin vielä viimeinen Shamans-levy Fear of a Black Jesus (1992). Levyn tekoprosessi oli kiinnostava. Tenor ideoi useimmat kappaleet ja lähetti niitä postitse Ilkalle ja Enverille, jotka työstivät materiaalia Suomessa. Levy viimeisteltiin Hansa by The Wall -studiossa, jossa tuottajana toimi Manuel Karpinski.
Jimi Tenor sooloura (1992–)
Vuonna 2000 julkaistiin Jimi Tenorin levy Out of Nowhere, joka äänitettiin Varsovassa Łódźin sinfoniaorkesterin kanssa. Organismin tavoin myös tällä levyllä vierailee lahtelainen Pro Canto -kuoro. Levyn julkaisukonsertti tapahtui Lontoon Barbican Centressä, kapellimestarina Mike Kearsey.
Michael Faraday
Sähkö ja magnetismi
1845 Faraday havaitsi, että jotkin materiaalit kokevat heikon poistovoiman magneetin lähellä, minkä hän nimesi diamagneettisuudeksi. Hän ymmärsi myös, että valolla ja sähkömagneettisuudella on yhteys havaittuaan, että valon polarisaatiotaso kiertyy magneettikentässä. Viimeiseksi jääneessä tutkimuksessaan vuonna 1862 hän yritti havaita valonsäteiden jakautumista magneettikentässä, mutta kyseisen havainnon onnistui lopulta tekemään vasta Pieter Zeeman yli kolmekymmentä vuotta myöhemmin. Faraday oli vakuuttunut, että myös gravitaatiolla ja sähkömagneettisuudella oli yhteys, vaikkei onnistunutkaan sitä havaitsemaan.
Naamiomatkija
Naamiomatkija (Melanotis hypoleucus) on matkijoiden heimoon kuuluva varpuslintu.
Perushankintaohjelma
Malli Cajander
”Malli Cajander” -nimitys sai alkunsa pääministeri Cajanderin puheesta irrotetusta lauseesta, jossa hän elokuun 1939 sotaharjoitusten päättäjäispuheessa lausui muun muassa: ”Mitä silloin olisimme hankkineet, esimerkiksi lentokoneita, ilmatorjuntavälineitä ynnä muuta, olisivat jo nyt suurelta osalta vanhentuneita, ehkäpä romutettaviakin…” Puheessa oli siinä mielessä perää, että kehitys asetekniikassa noina vuosina oli ripeää ja Suomella ei olisi ollut köyhänä maana mahdollisuutta pysyä kehityksen mukana. Tätä asiaa ei otettu huomioon, kun muutamaa kuukautta myöhemmin taisteltiin olemassaolosta puutteellisin välinein ja kirottiin varustuksen olevan ”mallia Cajander”.
Mikael Kerullarios
Mikael Kerullarios korosti idän kirkon autonomiaa. Kun Bysantin keisari Konstantinos IX teki myönnytyksiä paavi Leo IX:n suuntaan, Mikael Kerullarios määräsi kaikki oman patriarkaattinsa kirkot käyttämään kreikan kieltä. Ne, jotka halusivat käyttää edelleen latinaa, hän määräsi suljettaviksi. Paavi lähetti vuonna 1054 valtuuskunnan neuvottelemaan asiasta. Kesken neuvottelujen paavi Leo IX kuoli, ja hänen seuraajansa marssi Hagia Sofiaan julistamaan Mikael Kerullariokselle kirkonkirouksen. Mikael Kerullarios vastasi samalla mitalla ja julisti koko valtuuskunnan pannaan.
Färingit
Historia
250px|thumb|right|Färsaarelaistyttöjä perinteisissä asuissa Färsaaret asutettiin Norjasta käsin 800-luvun alkupuolella ja kristinusko saapui alueelle samalla kun saaret liitettiin Norjan kuningaskuntaan 1000-luvulla. Uskonpuhdistus vuosien 1535-1540 välillä tapahtui rauhallisesti ja sen aikana Tanska-Norjan kuningas takavarikoi katolilaisen kirkon omistamat maat, joille muodostettiin torpparitiloja. 1600-luvulla saaria alettiin hallita Norjan Bergenin kaupungin sijaan Tanskan Kööpenhaminasta käsin. Vuonna 1816 Färsaarista tuli Tanskan maakunta eli amt. Vuonna 1816 saarten vanha parlamentti eli Løgting lakkautettiin. Se perustettiin uudestaan neuvoa antavana elimenä 1852 ja lopulta se sai myös lainsäädännöllistä valtaa. Saarten kauppa vapautettiin tanskalaisesta monopolista vuonna 1856 ja tämä johti kalateollisuuden kasvuun, sekä paikallisen älymystön ja keskiluokan syntyyn. Kansallisuusaate sai laajaa kannatusta 1890-luvulla ja sen myötä syntyi myös paikallinen separatistinen liike. Toisen maailmansodan aikana Yhdistynyt kuningaskunta miehitti saaret ja sodan jälkeen saarille myönnettiin itsehallinto Tanskan alaisuudessa.
Me kolme ja jengi
Me kolme ja jengi on S. E. Hintonin vuonna 1967 julkaistu romaani, joka on tyyliltään raju jengikuvaus. Kirjan päähenkilö on rasvaletti Ponyboy sekä hänen veljensä Sodapop ja Darry sekä muu jengi, Two-Bit, Dally, Johnny ja Steve. Kirjan pohjalta on tehty elokuva, jonka nimi on Outsiders – kolmen jengi.
Vetšnyi strannik
Kappale sijoittui Euroviisuissa 25 maan joukosta sijalle 9. 70 pisteellä.
Jakšur-Bodjan piiri
Asukkaista 61,2 % on udmurtteja, 34,8 % venäläisiä ja 1,6 % tataareja. Kaupunkiväestöä ei ole.
Lappeenrannan kaupunginkirjasto
Historia
Ensimmäiseksi kunnalliseksi kirjastonhoitajaksi valittiin maalarimestari P. Tijainen. Vuonna 1908 Lappeenrannassa otettiin luokitukseksi uusi ja Suomessa vielä kiistanalainen Deweyn kymmenluokitusjärjestelmä. Kirjaston lainajärjestelmä uusittiin Detroit-menetelmään vuonna 1948. 1949 kirjastoon avattiin lapsille oma suunniteltu osasto.
ESAn Tiedeohjelma
Pitkän aikavälin suunnitelmat
Nykyinen pitkän aikavälin ohjelma on Cosmic Vision, jonka toteutus alkoi vuonna 2007.
Cosmic Vision-ohjelma
Vuonna 2005 valittiin alustavasti vuosina 2015–2025 laukaistavien avaruuslentojen teemat, jotka kuuluvat Tiedeohjelman Cosmic Vision-suunnitelmaan. Teemat ovat
Vuonna 2010 Cosmic Visionin toinen haku haki keskikokoisia tiedemissioita (M2). Ehdotuksia tuli 44 kappaletta, joka kolmas oli ranskalaisvetoinen ehdotus, joka kuvastaa Ranskan valtion panostusta avaruustekniikkaan ja -tieteenseen. Näistä ESAn tiedeneuvonantajaelimet ovat valinneet neljä – EChO, LOFT, MarcoPolo-R ja STE-QUEST – jatkokehitelyyn. Näistä yksi tai kaksi lentää vuosina 2020–2022, joka on sinänsä merkki siitä ettei L-kokoisista missioista mitään lähdetä rakentaamaan alkuperäisen aikatalun mukaisesti:
Kapsäkki
Musiikkiteatteri Kapsäkki toteuttaa vuosittain 1–3 kantaesitysteosta ja tarjoaa työtilaisuuksia esittävien taiteilijoiden lisäksi suomalaisille säveltäjille, ohjaajille ja tekstintekijöille. Painopiste on uuden luomisessa. Vuonna 2010 Suomen Muusikkojen Liitto myönsi Kapsäkin teatterinjohtajalle Reetta Ristimäelle tunnustuspalkinnon hänen ansioistaan suomalaisten muusikkojen työllistämiseksi.
Tampereen akateeminen sinfoniaorkesteri
Vuonna 2009 Tampereen yliopiston ylioppilaskunta myönsi orkesterille Vappulakki-palkinnon tunnustuksena monivuotisesta työstä opiskelijakulttuurin hyväksi. TASO on tehnyt yhteistyötä taiteilijoiden kanssa, joista mainittakoon pianisti Antti Siirala, sellisti Samuli Peltonen, viihdetaiteilija Simo Frangén ja näyttelijä Eila Roine.
Hanna Hyvärinen
Sound Of Faith -gospelkuoro
Hanna Hyvärinen on johtanut Lappeenrannan seurakunnan Sound Of Faith -gospelkuoroa vuodesta 2005 lähtien. Kuoro on keikkaillut aktiivisesti erilaisissa tapahtumissa Etelä-Karjalan alueella ja tuottanut omia draamallisia konserttikokonaisuuksia sekä musikaaleja. Hyvärinen on tuottanut kuoron kanssa seuraavat säveltämänsä konserttikokonaisuudet ja musikaalit:
Hyvärinen on tuottanut Sound Of Faith -kuoronsa kanssa seuraavat cd-levyt:
Järjestötoiminta ja vapaaehtoistyö
Hyvärinen on toiminut aktiivisesti erilaisissa vapaaehtoisissa järjestötehtävissä. Niinpä hän on ollut mukana Lappeenrannan NST:n, Unicefin paikallisyhdistyksen, Sataman Valot ry:n, Körpäkkä ry:n, CISV Lappeenrannan sekä Lappeenrannan Mutu ry:n hallituksissa ja muissa kehittämistehtävissä. Hyvärinen on kiinnostunut Lappeenrannan kulttuurielämän monipuolisesta kehittämisestä.
Kalle Oranen
Ura
Kaudella 1971–1972 Oranen muodosti pitävän puolustuksen Kees van Iersselin, Epi Drostin, Willem de Vriesin ja maalivahti Piet Schrijversin kanssa. Twente päästi kauden aikana vain 13 maalia, joka on edelleen Eredivisien ennätys. Joukkue oli 1970-luvulla säännöllisesti sarjan kärkipäässä, ja kaudella 1973–1974 se sijoittui toiseksi kaksi pistettä Feyenoordille hävinneenä. Kausina 1971–1972 ja 1972–1973 joukkue oli kolmas.
Verotus Suomessa
Verolajeja ovat ansiotuloista maksettavien kunnallisveron ja valtion tuloveron lisäksi muun muassa kiinteistövero, arvonlisävero, pääomatulovero, lähdevero, varainsiirtovero ja kirkollisvero, jota maksavat vain kirkon jäsenet.
Kun tuloverotusta tarkastellaan valtion- ja kunnallisveron muodostamana kokonaisuutena, työeläkkeestä, työkyvyttömyyseläkkeestä, äitiys- ja sairauspäivärahasta sekä työttömyyskorvauksesta maksetaan huomattavasti enemmän veroa kuin samansuuruisesta palkasta.
Per Stenius
Historia
Useita Per Steniuksen teoksia on myös Amos Andersonin ja Saastamoisen säätiön kokoelmissa, sekä Imatran ja Joensuun taidemuseoissa. Stenius piti viimeisen näyttelynsä 84-vuotiaana Galleria Bulevardissa syksyllä 2006.
Verotus Suomessa
Verojen jaottelu
Verot voidaan jakaa välillisiin ja välittömiin veroihin. Välittömän veron maksaa se, jolle vero on määrätty, esimerkiksi jokainen maksaa itse palkastaan veroa. Välillinen vero siirretään jonkin toisen maksettavaksi, esimerkiksi arvonlisävero määrätään myyjälle, joka lisää veron tuotteen hintaan, jolloin veron maksaa kuluttaja.
Heikki Paloheimo
Elämä
Eduskuntavaaleissa 1987 ja 1991, kunnallisvaaleissa 1988 ja 1992 sekä presidentinvaaleissa 1988 Paloheimo toimi Yleisradion TV 1:n vaalitulospalvelun asiantuntijana. Vuosien 1995 ja 1999 eduskuntavaaleissa hän toimi vastaavassa tehtävässä MTV3:n vaalitulospalvelussa.
Disaster Date
Disaster Date on yhdysvaltalainen televisio-ohjelma, jota esitetään MTV-kanavalla. Ohjelmassa kuvataan piilokameralla ihmisiä, jotka saapuvat sokkotreffeille tietämättä vastakkaisen osapuolen olevan todellisuudessa näyttelijä. Heidät palkitaan sen mukaan, kuinka pitkään he kestävät sietämätöntä ihmistä esittävän näyttelijän oikkuja ja pilkkaa. Täydestä tunnista saa palkkioksi 60 dollaria. Ohjelma kestää noin puoli tuntia. Yhdessä jaksossa esitellään yleensä noin kolme miestä tai naista.
Rieti
Rieti on kaupunki Italiassa Latiumin hallinnollisella alueella Rietin maakunnassa. Se sijaitsee noin 80 kilometriä koilliseen Roomasta. Kaupungin pinta-ala on 206 neliökilometriä ja väkiluku vajaat 50 000.
SS Emmy Friederich
SS Emmy Friederich oli saksalainen rahtialuksesta muutettu tankkeri toisessa maailmansodassa.
Jon Nödtveidt
Jon Nödtveidtin kotisivut ilmoittivat hänen itsemurhastaan 19. elokuuta vuonna 2006.
Sreten Damjanović
Sreten Damjanović (s. 1. tammikuuta 1946) on jugoslavialainen kreikkalais-roomalaisen tyylin painija. Hän on kotoisin Vojvodinasta.
Tennis kesäolympialaisissa 1900
Vuoden 1900 kesäolympialaisten tennis järjestettiin 6. – 11. heinäkuuta 1900 Ile de Puteaux'ssa Ranskassa. Tämä oli toinen kerta, kun laji oli mukana olympialaisten ohjelmassa. Mukana oli 26 osanottajaa neljästä eri maasta. Tapahtumia oli neljä. Pronssimitalit jaettiin kahden joukkueen tai pelaajan kesken.
Abbas I (Egypti)
Abbas I oli vanhin Egyptiä pitkään hallinneen Muhammad Alin pojanpojista. Hän sai toimia jo nuorena monissa korkeissa sotilas- ja hallintotehtävissä, kuten sotilaskomentajana Syyriassa. Hän tuli varakuninkaaksi vain neljä kuukautta hallinneen setänsä Ibrahim paššan kuoltua marraskuussa 1848. Siinä missä Muhammad Ali oli toteuttanut Egyptissä suuria uudistuksia, Abbas oli vanhoillinen ja laiminlöi edeltäjänsä työn jatkamisen. Hän sulki monia oppilaitoksia ja tehtaita, supisti armeijaa ja keskeytti padonrakennustyöt Niilin suistolla. Myönteisenä seurauksena valtion toimintojen supistamisesta oli tosin talonpoikien verotuksen aleneminen ja pakkotyön väheneminen. Lisäksi joitain teitä parannettiin ja valtion kauppamonopolit kiellettiin. Abbas vastusti myös Ottomaanien valtakunnassa toteutettuja niin sanottuja tanzimat-reformeja, mutta pysyi kuitenkin lojaalina valtakunnalle ja lähetti egyptiläisiä joukkoja turkkilaisten avuksi Krimille Krimin sodassa vuonna 1853.
Sfinx
Luonne
Sfinxiä on luonnehdittu hyvin seuralliseksi, ystävälliseksi, älykkääksi ja vilkkaaksi kissaksi, joka osallistuu mielellään isäntäväkensä askareisiin. Se nauttii ihmisten ja muiden kissojen läheisyydestä ja kiintyy omistajaansa syvästi. Osa sfinxeistä kuitenkin nukkuu paljon ja päivät menevätkin kissan nukkuessa. Energisyytensä ja leikkisyytensä ansiosta sfinxit saattavat olla erityisen aktiivisa myös öisin.
Abbas pašša
Abbas pašša voi tarkoittaa seuraavia henkilöitä:
Nitta Yoshisada
Elämä
Seuraavina vuosina Nittan kilpailu Ashikaga Takaujia (ja hänen veljeänsä Ashikaga Tadayoshia) vastaan kärjistyi, kun Ashikagat suunnittelivat kapinaa ja vaativat Nitta Yoshisadan tuhoamista. He kävivät lukuisia taisteluita, joista useat tapahtuivat Kiotossa ja sen ympäristössä samoilla paikoilla kuin Genpei-sodan kuuluisat taistelut. Nitta kukistettiin, mutta hän pysyi piikkinä Takaujin rinnassa kuolemaansa saakka vuonna 1338.
Uuno Piirainen
Jääkärikausi
thumb|300px|Jääkäripataljoona 27:n 3. komppania. Piirainen työskenteli työmiehenä Kemissä ennen liittymistään vapaaehtoisena Saksassa sotilaskoulutusta antavan Jääkäripataljoona 27:n 3. komppaniaan 17. helmikuuta 1916, josta hänet siirrettiin myöhemmin pataljoonan ratsuosastoon. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.
Vyöturkiskuoriainen
Haitat
Toukka syö luonnonkuituja kuten villaa ja turkiksia. Yleensä tuhot jäävät kuitenkin varsin vähäisiksi kuoriaishavainnoista huolimatta. Aikuinen kuoriainen ei tiettävästi tarvitse ravintoa.
Lunnikoira
Terveys
Rodulle ominainen sairaus on ns. lunnikoirasyndrooma eli intestinaalinen lymfangiektasia, joka on imusuoniston toimintahäiriö. Käytännössä kyse on ruoansulatushäiriöstä, jonka seurauksena koira kärsii joidenkin ravintoaineiden puutoksesta. Tautia tai vastaavia sairauksia esiintyy silloin tällöin myös muilla koiraroduilla ja ihmiselläkin, mutta lunnikoiralla se on erityisen yleinen. Sairauden arvellaan olevan perinnöllinen, mutta täyttä varmuutta asiasta ei ole. Lunnikoirasyndrooman oireita ovat turkin harveneminen, ripuli, oksentelu ja nesteen kertymisestä aiheutuva pöhöttyminen. Sairaus voi olla myös piilevä, jolloin varsinaisia oireita ei esiinny. Taudin vakavuus vaihtelee lievistä oireista nopeaan kuolemaan.
Matthew Good
Yhtyeensä hajottua vuonna 2002 Good siirtyi soolouralle. Hänet tunnetaan myös yhteiskunta-aktivistina.
Pentti Lahti (muusikko)
Pentti Lahti (s. 5. elokuuta 1945) on pitkän uran luonut saksofonisti. Saksofonin lisäksi ”kahdentoista puhaltimen Pena” hallitsee klarinetit, huilut sekä erinäisen määrän harvinaisia pillejä ja muita puhaltimia. Lahti on soittanut UMO Jazz Orchestrassa jo sen perustamisesta asti, vuodesta 1975. Lahdelle myönnettiin Yrjö-palkinto vuonna 1983.
Georgi Mărkov
Mărkov voitti maailmanmestaruuden 62 kilogramman painoluokassa 1971 Sofian MM-kisoissa, missä häntä oli loppuottelussa vastassa Puolan Kazimierz Lipień. Seuraavana vuonna Mărkov voitti Euroopan mestaruuden huhtikuussa Katowicen kisoissa, missä hän kohtasi loppuottelussa Suomen Martti Laakson, ja syyskuussa olympiakultaa Münchenin olympialaisissa (loppuotteluvastustaja DDR:n Heinz-Helmut Wehling).
Bastien Maïa
Seuraura
Kauden 2015–2016 Maïa aloitti kotimaassaan pelaten Ranskan liigacupia Ranskan alle 20-vuotiaiden maajoukkueen paidassa. Hän pelasi näin ollen ensimmäisen miesten pelinsä 25. elokuuta 2015 Ligue Magnusissa pelaavaa Chamois de Chamonixia vastaan. Maïan ensimmäinen maali miesten peleissä syntyi hänen kolmannessa ottelussaan 28. elokuuta 2015 Ducs de Dijonia vastaan. Cupin jälkeen hän palasi kaudeksi 2015–2016 HIFK:n A-nuoriin, joiden toiseksi paras maalintekijä Maïa oli 16 osumallaan Henrik Borgströmin jälkeen. Kauden 2016–2017 hän pelasi Yhdysvaltain NAHL-junioriliigan Odessa Jackalopesissa.
Muuta
Maïan isä Pierrick on entinen hyökkääjä, joka edusti Ranskaa Lillehammerin olympiakisoissa 1994 ja kaksissa MM-kilpailuissa. Bastien Maïan kanssa SaiPassa pelanneen Antton Mönkäreen mukaan Bastien ymmärtää hyvin suomea, mutta hän ei puhu sitä kovin paljon.
PCBoard
PCBoardin merkittävä ominaisuus oli useamman linjan tuki, joka kiinnosti ylläpitäjiä.
Metateoria
Metalogiikka
Metalogiikka on logiikan metateorian tutkimusta. Siinä missä logiikka tutkii loogisten järjestelmien käyttöä validien ja kestävien argumenttien rakentamiseen, metalogiikka tutkii loogisten järjestelmien ominaisuuksia. Logiikka käsittelee totuuksia, jotka voidaan johtaa loogista systeemiä käyttäen; metalogiikka keskittyy totuuksiin, joita voidaan johtaa totuuksien ilmaisemiseen käytetyistä kielistä ja järjestelmistä. Metalogiikan tutkimuksen peruskohteita ovat formaalit kielet, formaalit järjestelmät ja niiden tulkinnat. Formaalien järjestelmien tulkintaa tutkiva matemaattisen logiikan haara tunnetaan malliteoriana ja deduktiivisten järjestelmien tutkimus puolestaan todistusteoriana.
Sosiologia
Sosiologiassa metateoria on aiempien sosiologisten teorioiden tutkimista. Sosiologinen teoria tutkii sosiaalista maailmaa ja metateoria tutkii sosiologisia teorioita. Metateoriointi voi olla a) pyrkimystä teorian syvempään ymmärtämiseen, b) esityötä uuden sosiologisen teorian kehittämiseksi ja c) pyrkimystä luoda aiempaa teoriaa laajempi perspektiivi. Kaikissa näissä metateoria on reflektiivistä toimintaa.
Kasvatustiede
Kasvatustieteen metateorioihin Kenneth Gergen (1999) laskee (kognitiivisen) konstruktivismin, sosiaalisen konstruktivismin ja konstruktionismin. (Kognitiivisen) konstruktivismin mukaan yksilön mieli rakentaa todellisuuden johdonmukaiseksi ulkomaailman kanssa. Sosiaalisen konstruktivismin mukaan mieli rakentaa maailman, mutta mentaalisiin rakenteisiin vaikuttavat merkittävästi sosiaaliset käytännöt, historia ja merkitykselliset ihmissuhteet. Konstruktionismin mukaan diskurssit ovat se keino, jolla itse ja maailma artikuloituvat.
Riutta-akvaario
Elävä kivi – modernin riutta-akvaarion perusta
Elävät kivet ovat useimmin lohkareita, jotka ovat irronneet riutasta myrskyssä tai aaltojen myllerryksessä ja joita kerätään meren pohjasta riutan läheltä. Karibialla myös "kasvatetaan" (aquaculture) elävää kiveä akvaariotarkoituksiin siten, että kuivalta maalta kerättyjä tai louhittuja huokoisen kalkkikiven palasia viedään määräajaksi riutalle saamaan tartunta mikrobeista, levistä ja selkärangattomista.
Pehmytkorallit
Pehmytkorallien (Alcyonacea) kalsiumkarbonaatti ei muodosta yhtenäistä tukirankaa, vaan se on sitoutuneena korallieläimen kudoksiin. Pehmytkorallit pärjäävät vähemmällä valolla kuin kivikorallit; esimerkkinä voidaan laskea, että 250 W loisteputki riittää kivikoralleille 40 cm syvyydelle asti, mutta pehmytkoralleille 60 cm syvyyteen. Pehmytkoralleissa ei ole yhtä selviä kemiallisia aseita kuin kivikoralleissa: ne eivät käy aggressiivisesti toisten lajien kimppuun. Silti niiden pinnalla lienee jonkinlainen kemiallinen suoja, koska sienet ja levät eivät kasva pehmytkorallien päälle. Sopivissa oloissa pehmytkoralleista (esimerkiksi Xenia, Capnella) voi tulla akvaariossa rikkaruohomainen riesa, sillä ne lisääntyvät suvuttomasti pienestäkin kappaleesta ja saattavat levitä kovien ja hidaskasvuisempien korallien päälle.
Kalat
thumb|right|250px|[[Keltavälskäri ja vuokkokala sopivat hyvin riutta-akvaarioon.]] Kaikkia merivesikaloja ei voi pitää riutta-akvaariossa, sillä monet lajit näykkivät tai syövät koralleja tai selkärangattomia. Tässä joitakin suosittuja lajeja:
Suunnittelu
180px|thumb|Säikky [[purppuranuolikko tarvitsee hyppäämiseltä suojaavat reunat]] 180px|thumb|[[Keltaraputokko kaivautuu osaksi hiekkaan]] Riutta-akvaario on syytä suunnitella huolellisesti ennen sen perustamista ja laitteiden hankintaa. Laitteistoa suunniteltaessa pitää kiinnittää huomiota haluttujen korallien valontarpeeseen ja kalojen mahdolliseen taipumukseen näykkiä muita kaloja, selkärangattomia tai koralleja. Jotkut kalalajit hyppivät helposti, ja silloin harkitaan korotetun yläkehyksen eli canopyn rakentamista. Pitää myös miettiä, miten sähkö kulkee ja mihin roiskuva vesi joutuu.
Avioniikka
Avioniikkaan voi kuulua myös ilma-aluksen kuljettamia elektronisia hyötykuormia. Yksittäinen laite voi olla esimerkiksi etsintävalonheitin poliisihelikoptereita varten tai yhtä monimutkainen kuin lentokaukovalvontatutka, joka havaitsee muut omat ja vihollisen lentokoneet jopa satojen kilometrien päästä.
Saint-Lô
Kaupungin asukkaita, joita vuonna 1999 oli 20 090, kutsutaan useilla eri nimityksillä: saint-lois(es), laudois(es), laudien(ne)s tai laudinien(ne)s.
Keskiaika
Tämän jälkeen Geoffray de Montbrayn hallin alaisuudessa kaupunki koki taloudellisen nousukauden, joka liittyi Normannien Sisilian retkien välietappina olemiseen. De Montbrayn läheinen sukulainen Robert Guischarh lastasi Apuliasta ja Calabriasta merkittävän ryöstösaaliin, ja tämän saaliin ansiosta hän saattoi rakentaa uudelleen vuonna 1056 Saint-Lôn kaupungin katedraalin. Kaupunki tuli tunnetuksi kultasepäntyöstä, ja Vilhelm Valloittajan puoliso, Flanderin Mathilde, teetti kaupungin käsityöläisillä kaksi suurta kynttilänjalkaa Damesin luostaria varten. Alueen väestö osallistui Vilhelm Valloittajan tekemään Englannin valloitukseen.